Ĉiujare en Litovio la Zamenhof-Tagoj koincidas kun la kongreso de Litova Esperanto-Asocio (LEA). Ankaŭ ĉi-jare la 10an de decembro okazis la 57a kongreso de LEA kaj la 10-11an de decembro okazis Zamenhof-Tagoj 2022. Al la kongreso venis 80 esperantistoj el ok Litoviaj urboj kaj du gastoj el Latvio.
Post kelkaj enkondukaj frazoj de la prezidanto de Litova Esperanto-Asozio Povilas Jegorovas per minuto da silento estis honoritaj ĉi-jare forpasintaj esperantistoj: eksa prezidantino de la Esperanto-klubo de Panevėžys Lina Jablonskienė kaj veterano de la Litovia Esperanto-movado Valdas Banaitis.
Sekvis raporto de la prezidanto de LEA Povilas Jegorovas pri la agado de la asocio dum la 2022a jaro. La jaro estis intensa, malfacila, streĉita, tamen enhavoriĉa kaj sufiĉe sukcesa. Estis multe da ĝojo kaj same de senreviĝo.
#000001
La ĉefa jaratingo estis la sukcesa organizado kaj realigo de la 56aj Baltiaj Esperanto-Tagoj. Ĝi post la pandemia paŭzo okazis la 9-17an de julio en Klajpedo. Tamen ĝi ankoraŭ estis parte stampita de la finiĝanta pandemio kaj ankaŭ de la komenciĝinta milito de Ruslando kontraŭ Ukrainio. Ĝuste pro tio al BET-56 ne povis veni esperantistoj el Belorusio kaj Ruslando. Ankaŭ el Ukrainio venis ne multaj. Aliĝis 263 esperantistoj el 31 landoj, kaj reale venis nur 230. Tamen ankaŭ tiu nombro estas sufiĉe alta. BET-56 estis la plej multnombra ĉi-jara esperantista aranĝo post la Universala Kongreso en Montrealo. Menciindas, ke unuafoje al BET venis funkcianta prezidanto de Universala Esperanto-Asocio prof. Duncan Charters. Estis tre intensa, altkvalita kaj riĉa programo de BET-56, konsistanta el scienca, eduka, kleriga, movada, kultura kaj ekskursa partoj.
#000003
BET-56 estis vaste prezentita en litovlingva kaj esperantlingva reta kaj papera gazetaro. Ĝi estis rezulto de longa kaj intensa ĉiutaga laboro de Litoviaj kaj de kelkaj eksterlandaj esperantistoj.
#000005
Dum multaj jaroj LEA havas tre bonajn kunlaborajn kontaktojn kun Litoviaj retaj kaj paperaj amaskomunikiloj. Kutime pri ĉio grava aperas artikoloj en pli ol dek lokoj. Daŭris aperigo de rakontoj de Litoviaj esperantistoj en la novaĵretejo Mano kraštas. Jam aperis 187 tiaspecaj publikaĵoj. Tre vaste estis prezentita la nova Esperanta-litova vortaro de Gediminas Degėsys, 85-jara jubileo de litova Esperanto-veterano Vytautas Šilas, lia jubilea aranĝo kaj prezento de lia bibliografia libro en la biblioteko de Litovia scienca akademio, BET-56 en Klajpedo.
#000006
Konstante aperas publikaĵoj de Gediminas Degėsys. En Jurbarkas, Šiauliai, Panevėžys aperis publikaĵoj lige kun diversaj Esperanto-eventoj en tiuj urboj. Estis unu grava elsendo de Litova nacia televido en la serio “Daiktų istorijos” pri poliglotoj, inter ili pri Gediminas Degėsys.
#000007
La ekspozicio pri la vivo kaj agado de Ludoviko Zamenhof jam dum kvar jaroj marŝas tra Litovio. Ĝi okazis en pliaj urboj – kutime en publikaj bibliotekoj, kulturcentroj aŭ muzeoj de tiuj urboj. Ĝis nun ĝi jam okazis entute en 38 Litoviaj urboj. Ĉiam lige kun tiu ekspozicio en konkreta urbo aperas multaj publikaĵoj pri Ludoviko Zamenhof kaj Esperanto en gazetaro de tiuj urboj. Laŭplane ĝi okazos en ĉiuj 60 distriktaj urboj de Litovio.
#000008
Pro la ankoraŭ daŭranta pandemio senperaj internaciaj kontaktoj dumjare ne estis multaj. Tamen junularo sukcesis reale partopreni en la junulara festivalo en Italio, Internacia Junulara Kongreso en Nederlando kaj aliaj internaciaj aranĝoj. Aida Čižikaitė partoprenis en la denove okazinta ARKONES en Poznano. Jogailė Čolūtė partoprenis en esperantista aranĝo en Danlando. En la 3a Virtuala Kongreso partoprenis 12 Litoviaj esperantistoj.
#000011
Krom BET-56 en Klajpedo, septembre okazis jam la 15a ĵurnalista seminario en Aukštadvaris. Same septembre okazis tre solida aranĝo por marki la 50-jaran jubileon de la Esperanto-klubo Horizonto en Jurbarkas ankaŭ kun kelkaj tre gravaj publikaĵoj en loka gazetaro pri la evento.
#000012
En la monata revuo Turka Stelo konstante aperas tradukoj el la litova lingvo de Antanas Vaitkevičius el Alsėdžiai kaj humuraĵoj de Laimundas Abromas el Jurbarkas. En la novaĵretejo La Ondo de Esperanto kaj en la samtitola bitgazeto konstante aperas artikoloj pri agado de Litoviaj esperantistoj.
#000013
Litoviaj esperantistoj grave kontribuis al la kampanjo de Eŭropa Esperanto-Unio en la diskuto pri la estonteco de Eŭropa Unio, rezulte de kio en la fina dokumento de la diskuto aperis pozitiva mencio pri Esperanto.
#000014
Tre grava evento de la jaro estis la aktiviĝo de la junularo. Kvar studentinoj de Vilno kaj Kaŭno (Aušrinė Tamošiūnaitė, Eidmantė Lileikytė, Severija Marija Banaitytė kaj Jogailė Čojūtė) organiziĝis kaj fondis la junularan organizaĵon LEJO (Litova Esperanto Junulara Organizo) kaj jam registris ĝin. Ili jam partoprenis kelkajn esperantistajn aranĝojn eksterlande, aktivis ankaŭ en BET-56 kaj havas multajn ideojn por la estonta agado.
#000015
Ekde 1996 funkcias la retejo de Litova Esperanto-Asocio. Ekde 2000 aktive ekzistas diskutlisto de litovaj esperantistoj kaj ekde 2014 tre aktive funkcias Facebook-paĝo de la asocio. Do, ni havas tri informkanalojn, kiuj estas renovigataj ĉiutage, kaj tiamaniere la interna informado inter litovaj esperantistoj funkcias tre bone.
#000019
La agado de LEA ĉi-jare estis agnoskita ankaŭ internacie – ĝia prezidanto Povilas Jegorovas estas honorita per Diplomo de elstara agado de UEA.
#000020
Jam en 2010 komenciĝis diskutoj pri ĉi tiu domo kun la urba municipo de Kaŭno, ekde 2016 kun speciala ŝtata instanco “Turto bankas”, kiu administras ŝtatajn nemoveblaĵojn. Diskuto transiris al juĝejo. Ĉiuj tri juĝinstancoj decidis, ke Litova Esperanto-Asocio devas liberigi la domon, ĉar ĝi laŭleĝe ne povas senpage uzi ŝtatan nemoveblaĵon. Definitiva decido okazis la 19an de februaro 2018. Kaj tamen la procedo pro multaj juraj aspektoj kaj trukoj daŭris ankoraŭ kvar jarojn, kaj la 15an de septembro 2022 la domo estis vendita en aŭkcio.
#000022
La ĉefa tasko de LEA estis tuj trovi provizoran lokon por la granda havaĵo de la asocio – biblioteko, libroservo, arkivo k. s. Per multaj penoj ni tion trovis. Poste dum kvar monatoj ĝis decembro ni okupiĝis pri pakado kaj transportado de la tuto al la nova sekura loko. Pri tio okupiĝis ĉefe la respondeca sekretario de LEA Asta Nastaravičiūtė kaj la libroservistino Irena Jagminaitė. Ili meritas grandegan dankon pro tiu heroeca laboro. Entute estis pakitaj kaj forveturigitaj pli ol 300 grandaj kartonaj kestoj. Iom da havaĵo bezonata por ĉiutaga uzado estis lokita en alia ejo trovita najbare de la nuna Zamenhof-domo.
#000023
Tia estas kurta skanaĵo de la agado de Litova Esperanto-Asocio dum la jaro 2022.
#000025
Post la raporto kaj ĝia pridiskuto estis enmanigitaj dankfolioj kaj etaj donacetoj al jubileuloj de la nuna jaro. La kongreso finiĝis per komuna fotado.
#000026
Fine de la taga programo Vytautas Šilas kantis mem kaj kantigis ĉiujn. Soni ĉefe konataj kaj ankaŭ novaj kantoj en Esperanto – internaciaj kaj litovaj tradukitaj al Esperanto. Plejparton da ili tradukis Vytautas Šilas mem. Restintoj por la sekva tago dimanĉe ekskursis tra la urbo sub la gvido de Antanas Visockas.
#000028
Ĝi estas artikolo el la decembra (vintra) eldono de La Ondo de Esperanto (2022).
Ĉe represo aŭ citado bonvolu nepre indiki la fonton:
Rete: La Ondo de Esperanto 
#000031
Demonstraj versioj de “La Ondo”
Musklaku la kovrilon por legi pliajn informojn.
#000034
Demonstraj versioj de “La Ondo”
#000035
Musklaku la kovrilon por legi pliajn informojn.
#000036